Amek i tesɣarayem Adlis Iqedsen?
Inagan n Yahwa sɣarayen Adlis Iqedsen i medden. Di tɣuri-yagi, sselmaden-asen xilla n temsal, gar-asent:
Anwa i d Ṛebbi?
Ṛebbi yeţḥebbiṛ s ṣṣeḥ fell-i?
Amek ara wenneeɣ akteṛ zzwaǧ-iw?
Amek i zemreɣ ad afeɣ sseed?
Atan leǧwab ɣef yesteqsiyen i zgan ţţaken-ten-id medden ɣef wamek i nesɣaray Adlis Iqedsen:
Amek i txeddmem? A nextiṛ qbel ayen iɣef ara d-nehdeṛ, di lemtel “Ṛebbi” neɣ “zzwaǧ”. Mbeed, a d-nɣer deg Wedlis Iqedsen kra n yefyar i d-iheddṛen ɣef temsalt-agi w’a ten-nessemqabel wway gar-asen. Asenqed-agi yeţeawan-aɣ a nissin ayen yesselmad Wedlis Iqedsen ɣef temsalt-a. Swakka, Adlis Iqedsen yessefham-ed iman-is s yiman-is.
Nessexdam tazmamt yeţţusemman Acu yesselmad s ṣṣeḥ Wedlis Iqedsen?, i gellan d ţţawil iṣelḥen i uselmed n Wedlis Iqesden. Tazmamt-a tessefham-ed akken ilaq ayen i d-iqqar s ṣṣeḥ Wedlis Iqedsen ɣef Ṛebbi, ɣef Eisa, ɣef wayen i geţṛaǧun imdanen ɣer zdat, d wayen nniḍen.
S wacḥal i tesɣarayem Adlis Iqedsen? Nesɣaray Adlis Iqedsen baṭel yerna ur teţxelliṣeḍ ara tizmamin-nneɣ n uselmed.
Acḥal n lweqt i teţţaṭṭaf yiwet n tɣuri n Wedlis Iqedsen? Aṭas i d-ieezzlen azal n ssaea mkul smana. Lameena, lweqt i neseedday di leqraya yezmer ad ibeddel. Nezmer a nɣer elaḥsab n lweqt i teseiḍ.
Lukan, di lemtel, a wen-d-ḍelbeɣ a yi-tesseɣrem Adlis Iqedsen, amek ara txedmem? Yiwen n Inigi n Yahwa a d-yas a k-iẓer melmi i tebɣiḍ, anda i tebɣiḍ. A k-d-isseneet di kra n ddqayeq amek i nesɣaray Adlis Iqedsen. Ma yeeǧeb-ak lḥal, tzemreḍ aţ-ţkemmleḍ akken.
Ma yella qebleɣ ad ɣreɣ Adlis Iqedsen, eeni bessif fell-i ad uɣaleɣ d Inigi n Yahwa? Xaṭi. Nḥemmel a nesɣer Adlis Iqedsen i lɣir-nneɣ, meena ur neţḥettim ula d yiwen ad yuɣal d Inigi n Yahwa. Nesskanay ayen i d-iqqar Wedlis Iqedsen, meena nesteeṛef belli mkul yiwen yesea lḥeqq ad yextiṛ ddin i s-ieeǧben.—1 Buṭrus 3:15, 16.
Iwakken aţ-ţissineḍ akteṛ
Acuɣer i glaq a nɣer Adlis Iqedsen?
Adlis Iqedsen iţţak-ed leǧwab ɣef yesteqsiyen imeqranen yeenan tudert i imelyan n leibad yellan di ddunit. Tebɣiḍ aţ-ţiliḍ d yiwen seg-sen?
Amek i nesɣaray Adlis Iqedsen i wiyaḍ?
Di ddunit meṛṛa, Inagan n Yahwa ţwassnen s uselmed n Wedlis Iqedsen baṭel. Wali amek i t-sɣarayen.
Tzemreḍ aţ-ţeɣreḍ Adlis Iqedsen baṭel
Tzemreḍ aţ-ţeɣreḍ Adlis Iqedsen baṭel, di lweqt i tebɣiḍ d wemkan i k-ihwan.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn